Raymond J. Lahey

**Raymond John Lahey** (1940–2022) var en canadisk katolsk biskop av bispedømmet Antigonish i Nova Scotia i Canada, som ble straffedømt i Canada og laisert (fratatt den klerikale status) av pave Benedikt XVI for innførsel og besittelse av barnepornografi.

## Liv og virke
### Prest, teolog
Raymond John Lahey studerte ved Universitetet i Ottawa og tok akademiske grader i teologi i 1961 og 1962. Han ble presteviet 13. juni 1963, tok doktorgrad i  1966 og ble assisterende professor i religionsvitenskap ved Memorial University of Newfoundland. Han ble også generalvikar i erkebispedømmet Saint John's.

### Biskop av Saint Georges
Den 5. juli 1986 ble han utnevnt til biskop av Saint Georges, med bispevielse i Corner Brook den 3. august 1986, foretatt av Alphonsus Liguori Penney, erkebiskop av St. John’s og medkonsekratorene  Joseph Faber MacDonald, biskop av Grand Falls, og hans forgjenger i embedet Richard Thomas McGrath. 
### Biskop av Antigonish
Den 5. april 2003 ble han utnevnt til bispedømmet Antigonish.

Han engasjerte seg i mange organisasjoner, blant annet var han *chancellor* for Saint Francis Xavier University og medlem av American Academy of Religion.

I september 2009 ble Lahey arrestert på den internasjonale lufthavn i Ottawa på grunn av innførsel og besittelse av barnepornografi funnet på hans laptop, og satt fri mot kausjon. Han ble pålagt ikke å besøke parker eller benytte internett. Pave Benedikt XVI innvilget hans avskjedssøknad den 26.&nbsp;september 2009. 

Ved rettssaken den 4.&nbsp;mai 2011 i Ottawa avla han en omfattende tilståelse. Den 4.&nbsp;januar 2012 ble Lahey dømt til 15 måneders frihetsberøvelse, og idet han hadde sittet fengslet forut for rettssaken ble dette ansett som sonet.

Vatikanet fratok ham den klerikale status i mai 2012.

## Episkopalgenealogi
Hans episkopalgenealogi er:
* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Alessandro Mattei (1744–1820) *1767
* Kardinal Pietro Francesco Galleffi (1770–1837) *1819
* Kardinal Giacomo Filippo Fransoni (1775–1856) *1822
* Kardinal Carlo Sacconi (1808–1889) *1851
* Kardinal Edward Henry Howard of Norfolk (1829–1892) *1872
* Kardinal Mariano Rampolla del Tindaro (1843–1913) *1882
* Kardinal Rafael Merry del Val y Zulueta (1865–1930) *1900
* Kardinal Arthur Hinsley (1865–1943) *1926
* Erkebiskop David James Mathew (1902-1975) *1938
* Kardinal Laurean Rugambwa (1912–1997) *1952
* Kardinal Guido Del Mestri (1911–1993) *1961
* Erkebiskop Alphonsus Liguori Penney (1924-2017) *1973
* Biskop *Raymond J. Lahey* (1940–2022) *1996 (laisert 2012)

## Verker
* Raymond J. Lahey: *The First Thousand Years: A Brief History of the Catholic Church in Canada*, Twenty-Third Publications 2002, ISBN 2895072353

## Referanser